**SISEKAITSEAKADEEMIA**

**AASTA SPORTLASTE VALIMINE**

**Eesmärk:** Pöörata tähelepanu Sisekaitseakadeemia sportlaste saavutustele ning teavitada nendest kaasõppureid ja töötajaid.

**Kandidaatide esitamine:** Akadeemia **õppuritest ja töötajatest parima 2021. aasta nais- ja meessportlase kandidaate võib esitada** **16. detsembrini**. Esitamiseks tuleb kirjutada sportlase ees- ja perekonnanimi, kolledž või muu üksus ning 2021. aasta paremad sportlikud saavutused tähtsuse järjekorras lisatud elektroonilisele tabelivormile.

1. Rahvusvahelised võistlused
2. Eesti MV
3. Ametkondlikud ja üliõpilaste MV
4. SKA MV
5. Muud võistlused (üldistus, mitu võistlust mis aladel, 1-5 paremat tulemust)

Ühest rühmast või osakonnast võib esitada ka mitu kandidaati. Heal tasemel võistlussportlased võiksid enda tulemused ka ise saata.

**Andmed tuleb esitada e-postiga aadressil KertuLiis.Jarvmagi@kad.sisekaitse.ee, PPK kandidaatidel, nii õppuritel kui töötajatel tuleb andmed esitada täiendavalt ka politsei aasta sportlase valimisteks Rein.Monnakmae@sisekaitse.ee.**

**Tulemuste korrektsuse eest vastutavad kandidaatide esitajad.** Andmete koondaja võib vajadusel esitada tulemuste kohta lisaküsimusi.

**Valimiskomisjon:** Valimiskomisjoni koosseisu kuuluvad õppeprorektor, kolledžite direktorid või nende esindajad, Tallinna, Paikuse ja Väike-Maarja spordi valdkonna juhid ning -õppejõud ja üliõpilasesinduse juhatuse liikmed. Valimiskomisjoni liige ei saa hääletada selles kategoorias, kus ta ise kandideerib (vastavalt töötajate või õppurite arvestuses).

**Valimine:** Iga valimiskomisjoni liige võib anda tema hinnangul nii parima naissportlase kui parima meessportlase kandidaadile 6 häält, järgmisele 5 häält ja nii edasi kuni paremuselt kuuendale 1 hääle. Sama hääletussüsteemi kasutatakse nii kadettidest kui töötajatest parimate selgitamiseks. Võidavad enim hääli saanud kandidaadid, häälte võrdsuse korral see sportlane, kellele pakuti rohkem kordi kõrgemat kohta.

**Rahva lemmiku valimine:** Akadeemia õppurid ja töötajad valivad oma lemmiku interneti teel hääletuse vormis. See toimub siis, kui kõik kandidaadid on oma kandidatuuri esitanud. Rahva lemmikuks osutuvad enim hääli kogunud kadett ja töötaja.

**Autasustamine:** Aasta parimaks nais- ja meessportlaseks valituid autasustatakse meenetega, võimaluse korral tunnustatakse ka teisi kolme nominendi sekka jõudnuid. Rahvahääletusel saavad eriauhinna ka enim hääli kogunud kadett ja töötaja.

PARIMATE MEES- JA NAISSPORTLASE VALIMISTE TÄHTAEG (kadettide ja töötajate osas eraldi) on 10. JAANUAR. Valmiskomisjoni liikmetele edastatakse kandidaatide andmed hiljemalt 22. detsembriks. Valimistel on vaja reastada 6 enda arvates kõige paremat kandidaati kõigis kategooriates ja saata hiljemalt 10. jaanuariks e-posti teel aadressile KertuLiis.Jarvmagi@kad.sisekaitse.ee.

Epp Jalakas

spordijuht-lektor